**Ministru kabineta noteikumu projekta “Darbības programmas "Izaugsme un nodarbinātība" 8.2.3. specifiskā atbalsta mērķa "**[**Nodrošināt labāku pārvaldību augstākās izglītības institūcijās**](http://www.cfla.gov.lv/CFLA2/item.php?itemID=92)**" īstenošanas noteikumi" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. Pamatojums | Ministru kabineta (turpmāk – MK) noteikumu projekts “Darbības programmas "Izaugsme un nodarbinātība" 8.2.3. specifiskā atbalsta mērķa "[Nodrošināt labāku pārvaldību augstākās izglītības institūcijās](http://www.cfla.gov.lv/CFLA2/item.php?itemID=92)" īstenošanas noteikumi" (turpmāk – noteikumu projekts) izstrādāts atbilstoši:1. Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktam;
2. Ministru Prezidenta 2014. gada 21. jūlija rezolūcijai Nr.12/2014–JUR–151, kura nosaka līdz 2017. gada 1. decembrim atbilstoši kompetencei sagatavot un noteiktā kārtībā iesniegt MK specifiskā atbalsta mērķa īstenošanas noteikumus;
3. Eiropas Savienības (turpmāk – ES) fondu un Kohēzijas politikas 2014. – 2020. gada plānošanas perioda darbības programmai “Izaugsme un nodarbinātība”, kas apstiprināta Eiropas Komisijā (turpmāk – EK) 2014. gada 11. novembrī.
 |
| 2. Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Viedās specializācijas stratēģijā kā viena no izaugsmes prioritātēm ir izvirzīta moderna un nākotnes darba tirgus prasībām atbilstoša izglītības sistēma, kas veicina tautsaimniecības transformāciju un Latvijas Viedās specializācijas stratēģijā prioritāšu īstenošanai nepieciešamo kompetenču, uzņēmējspējas un radošuma attīstību visos izglītības līmeņos. Latvijas augstskolām un koledžām (turpmāk – augstākās izglītības institūcijas) ir nozīmīga loma šīs prioritātes attīstības veicināšanā. Ņemot vērā demogrāfiskos rādītājus, ģeopolitisko situāciju un ekonomikas struktūru, Latvijas izaicinājums ir nepieciešamība pēc augstākas pievienotās vērtības radīšanas gan tradicionālajās, gan arī augstas pievienotās vērtības tautsaimniecības nozarēs. Ievērojot minēto, Izglītības un zinātnes ministrija (turpmāk – ministrija) kopš 2014. gada īsteno būtiskas reformas augstākās izglītības jomā, kuru mērķis ir nodrošināt starptautiski konkurētspējīgu un pētniecībā balstītu augstāko izglītību, ko piedāvā efektīvi pārvaldītas augstākās izglītības institūcijas. Minētās reformas ir vērstas uz augstākās izglītības institūciju lomas pārdefinēšanu, t.i. augstākās izglītības institūcijām kā zināšanu centriem ir jāstimulē valsts ekonomiskā attīstība. Ievērojot minēto, kā arī pamatojoties uz Starptautiskās Rekonstrukcijas un attīstības bankas (turpmāk – Pasaules Banka) rekomendācijām, 2015. gadā tika ieviests jauns, *trīs pīlāru* augstākās izglītības finansēšanas modelis, ko nodalīti veido: finansējums pamatdarbībai jeb bāzes finansējums, snieguma finansējums un attīstības finansējums. Savukārt laika posmā no 2016. līdz 2018. gadam sadarbībā ar Pasaules Banku tiek veikts visaptverošs Latvijas augstākās izglītības institūciju iekšējās finansēšanas modeļu un pārvaldības procesu ārējs novērtējums[[1]](#footnote-1). Pasaules Bankas eksperti visaptverošā novērtējuma pirmā posma ietvaros iesaka, tostarp:* turpināt augstākās izglītības institūciju uzsāktās iekšējo finansēšanas modeļu reformas un īstenot pasākumus, kas palielinātu pārvaldības procesu efektivitāti un produktivitāti, pārskatāmību un caurspīdīgumu, kā arī ārējo ieinteresēto pušu mērķtiecīgu iesaiste dažādu institucionālo līmeņu pārvaldībā;
* pilnveidot augstākās izglītības institūciju pārvaldības un iekšējās kvalitātes nodrošināšanas procedūras, tajā skaitā radot skaidrus, mērķtiecīgus, nesadrumstalotus un vienlīdzīgus stimulus augstākās izglītības institūciju atalgojuma un motivācijas sistēmā struktūrvienību, grupu un indivīdu līmenī, tādējādi sekmējot katra indivīda orientāciju uz sniegumu un kopējo augstākās izglītības institūciju stratēģisko mērķu sasniegšanu;
* izveidot spēcīgāku pamatu mācīšanas un pētniecības kvalitātei un izcilībai, kā arī atbalstīt programmu inovāciju, izmantojot mācīšanas un mācīšanās bāzes finansējumu, un sabalansēt studiju programmu un pieprasīto studiju vietu skaitu, cik vien tas ir iespējams, esošajā regulējumā, kur nozīmīga loma ir ne tikai augstākās izglītības institūciju stratēģiskajai orientācijai, bet arī studiju virzienu padomju darbam.

Ievērojot iepriekš minēto, ES struktūrfondu un Kohēzijas fonda 2014.–2020. gada plānošanas perioda darbības programmas “Izaugsme un nodarbinātība” 8.2.3. specifiskā atbalsta mērķa “Nodrošināt labāku pārvaldību augstākās izglītības institūcijās” (turpmāk – 8.2.3. SAM) ietvaros investīcijas plānotas šādos virzienos:1. esošo studiju programmu satura salāgošana ar nozares attīstības vajadzībām;
2. augstākās izglītības institūciju pārvaldības struktūru racionalizācija un organizatorisko procesu pilnveide;
3. augstākās izglītības institūciju kvalitātes vadības sistēmas pilnveide;
4. e-risinājumu pilnveide un ieviešana;
5. augstākās izglītības institūciju vadības personāla kompetenču pilnveide.

Vienlaikus ievērojot ministrijas uzsākto pasākumu īstenošanu izglītības politikas jomā, kas paredz mērķtiecīgus pasākumus konceptuāli jaunas kompetencēs balstītas izglītības prasībām atbilstošas pedagogu izglītības nodrošināšanai Latvijā, katrai augstākās izglītības institūcijai, kas īsteno studiju programmas tematiskajā grupā “Izglītība”, 8.2.3. SAM ietvaros plānotos noteikt fiksētu mērķfinansējumu indikatīvi 500 000 *euro* apmērā specifisku pedagogu izglītības pārvaldības uzlabošanas pasākumu īstenošanai.Plānots, ka augstākā izglītības institūcija, kas īsteno studiju programmas tematiskajā grupā “Izglītība”, izstrādā pedagoģijas izglītības attīstības plānu atbilstoši ministrijas 2017. gada 6. septembrī izveidotās darba grupas “Par darba grupas izveidi konceptuāli jaunas skolotāju izglītības sistēmas izveidošanai” (izveidota saskaņā ar Ministru kabineta 2017.gada 28.marta sēdes prot. Nr. 16. 52. § 3. punktu) sagatavotajiem priekšlikumiem konceptuāli jaunas kompetencēs balstītas izglītības prasībām atbilstošas pedagogu izglītības nodrošināšanai Latvijā. Vienlaikus augstākās izglītības institūcijai jāsaņem pozitīvs Valsts izglītības satura centra darbības programmas "Izaugsme un nodarbinātība" 8.3.1. specifiskā atbalsta mērķa “Attīstīt kompetenču pieejā balstītu vispārējās izglītības saturu” 8.3.1.1. pasākuma “Kompetenču pieejā balstīta vispārējās izglītības satura aprobācija un ieviešana” ietvaros īstenotā projekta „Kompetenču pieeja mācību saturā” eksperta novērtējums. Plānots, ka Izglītības un zinātnes ministrija sagatavos informatīvā ziņojuma projektu par iepriekš minētās darba grupas priekšlikumiem par konceptuāli jaunas kompetencēs balstītas izglītības prasībām atbilstošas pedagogu izglītības nodrošināšanu un iesniegts to apstiprināšanai Ministru kabinetā.Tādējādi 8.2.3. SAM ietvaros tiks nodrošināta specifisku pedagogu izglītības pārvaldības uzlabošanas pasākumu īstenošana atbilstoši augstāko izglītības institūciju pedagoģijas izglītības attīstības plāniem un ciešā savstarpējā sadarbībā ar visām augstākās izglītības institūcijām, kas īsteno studiju programmas tematiskajā grupā “Izglītība” atbilstoši to pedagoģijas izglītības attīstības plāniem. Ievērojot iepriekš minēto, 8.2.3. SAM ietvaros tiks veikta:* izglītības un zinātnes nozares kvalifikāciju struktūras izpēte un izstrāde, un veikta prognoze par nepieciešamo speciālistu pieprasījumu vidējā termiņā;
* nozares cilvēkresursu attīstības vajadzību un prasmju izpēte un prognozēšana (piemēram, sadarbībā ar nozares organizācijām, pilsētu un novadu izglītības pārvaldēm);
* pedagogu profesijas standarta un profesionālās kvalifikācijas prasību (ja profesijai nav nepieciešams izstrādāt profesijas standartu) projekta izstrāde vai aktualizācija atbilstoši izglītības nozares kvalifikācijas struktūrai;
* dalība starptautiskos pedagogu izcilības tīklos;
* starptautisku inovatīvas izglītības konferenču organizēšana Latvijā.

Projekta iesniedzēji 8.2.3. SAM ietvaros ir augstākās izglītības institūcijas, kas projektus var īstenot individuāli vai sadarbībā ar citu augstākās izglītības institūciju vai zinātnisko institūciju. Savukārt specifisku pedagogu izglītības pārvaldības uzlabošanas pasākumu īstenošanai t.i. izglītības un zinātnes nozares kvalifikāciju struktūras projekta izstrādei un pedagogu profesijas standarta un profesionālās kvalifikācijas prasību (ja profesijai neapstiprina profesijas standartu) projekta izstrādei, projekta iesniedzējs atbilstoši pedagoģijas izglītības attīstības plānam projektā kā sadarbības partneri piesaista Valsts izglītības satura centru. 8.2.3. SAM mērķa grupa ir augstākās izglītības institūcijas un augstākās izglītības institūcijās nodarbinātais personāls.Plānotais kopējais attiecināmais finansējums 8.2.3. SAM ietvaros ir 20 000 000 *euro*, tai skaitā Eiropas Sociālā fonda (turpmāk – ESF) finansējums – 17 000 000 *euro* un valsts budžeta līdzfinansējums – 3 000 000 *euro*. Līdz 2018. gada 31. decembrim atlases kārtās pieejamais kopējais attiecināmais finansējums ir 18 663 014 *euro*, tai skaitā ESF finansējums – 15 863 564 *euro* un valsts budžeta līdzfinansējums – 2 799 450 *euro*. 8.2.3. SAM ietvaros tiek plānots snieguma rezerves finansējums 1 336 986 *euro* apmērā, tajā skaitā ESF finansējums 1 136 436 *euro* apmērā.Plānotais projektu ilgums aptuveni 3 – 5 gadi. Projektus plānots īstenot ne ilgāk kā līdz 2023. gada 30. novembrim.8.2.3. SAM ietvaros sasniedzami šādi uzraudzības rādītāji:- iznākuma rādītājs – līdz 2023. gada 31. decembrim augstākās izglītības institūciju skaits, kurām piešķirts ESF atbalsts attīstības stratēģiju un rezultātu pārvaldības ieviešanai, – 20;- rezultāta rādītājs – līdz 2023. gada 31. decembrim augstākās izglītības institūciju skaits, kuras ir ieviesušas attīstības stratēģijas un rezultātu pārvaldību, – 20;- finanšu rādītājs – līdz 2018. gada 31. decembrim sertificēti izdevumi 1 000 000 *euro* apmērā.8.2.3. SAM ietvaros plānotās atbalstāmās darbības papildinās līdz šim veiktos ieguldījumus ES struktūrfondu 2007.–2013. gada plānošanas perioda 2.1.1.3.3. apakšaktivitātes “Zinātnisko institūciju institucionālās kapacitātes attīstība” projektu ietvaros. Kā arī 8.2.3. SAM ieviešanā tiks nodrošināta sinerģija un papildinātība ar šādiem ES struktūrfondu 2014.–2020.gada plānošanas perioda atbalsta instrumentiem:- 8.2.1. SAM “Samazināt studiju programmu fragmentāciju un stiprināt resursu koplietošanu”;- 8.2.2. SAM “Stiprināt augstākās izglītības institūciju akadēmisko personālu stratēģiskās specializācijas jomās”;- 8.1.1. SAM “Palielināt modernizēto STEM, tajā skaitā medicīnas un radošās industrijas, studiju programmu skaitu”- 8.1.4. SAM “Uzlabot pirmā līmeņa profesionālās augstākās izglītības STEM, tajā skaitā medicīnas un radošās industrijas, studiju mācību vidi koledžās”- 1.1.1.4. pasākumu “P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana”. |
| 3. Projekta izstrādē iesaistītās institūcijas | 8.2.3. SAM plānošanas un noteikumu projekta izstrādes ietvaros tiek iesaistītas ES fondu vadībā iesaistītās iestādes un sociālie partneri. |
| 4. Cita informācija | 8.2.3. SAM projektu iesniegumu vērtēšanas kritērijus, kritēriju piemērošanas metodiku un sākotnējais novērtējumu plānots informatīvi izskatīt ES struktūrfondu un Kohēzijas fonda 2014. – 2020. gada plānošanas perioda Izglītības, prasmju un mūžizglītības prioritārā virziena apakškomitejas 2017. gada 28. septembra sēdē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē augstākās izglītības iestādes, tajā skaitā koledžas. |
| 2. | Tiesiskā regulējuma ietekme uz tautsaimniecību un administratīvo slogu | **Ietekme uz makroekonomisko vidi un uzņēmējdarbības vidi:**8.2.3. SAM īstenošana netiešā veidā pozitīvi ietekmēs makroekonomisko vidi. 8.2.3. SAM īstenošanas mērķis ir pilnveidot augstākās izglītības institūciju studiju programmu satura kvalitāti un efektīvi izmantojot pieejamos resursus, nodrošināt labāku augstākās izglītības institūciju pārvaldību un vadības un administratīvā personāla kompetenču un prasmju paaugstināšanu. 8.2.3. SAM atbalstāmās darbības vērstas uz augstākās izglītības institūciju iekšējās pārvaldības un kvalitātes vadības procesu pilnveidi un uzlabojumiem augstākajā izglītībā kopumā. Tādējādi veicinot studiju procesa kvalitātes paaugstināšanos, augstākās izglītības institūciju internacionalizāciju, kā arī kvalificētu speciālistu skaita pieaugumu, tiks sekmēta Latvijas augstākās izglītības konkurētspējas palielināšanās un veicināta tautsaimniecības attīstība valstī kopumā.**Ietekme uz administratīvajām procedūrām un to izmaksām:** Sabiedrības grupām un institūcijām tiesiskais regulējums nemaina tiesības, pienākumus un veicamās darbības.8.2.3. SAM ietvaros finansējuma saņēmējs nodrošina noteikumu projektā minētos informācijas un publicitātes pasākumus. |
| 3. | Administratīvo izmaksu monetārs novērtējums | Administratīvās izmaksas: - ievietojot informāciju tīmekļa vietnē par piešķirto atbalstu: (darbaspēka atlīdzības vidējā likme \* laiks, kas nepieciešams informācijas ievietošanai tīmekļvietnē) \* (projekta īstenošanas personāla skaits, kas ievieto informāciju \* informācijas sniegšanas biežums visā projekta īstenošanas laikā) = (6,12\*0,5) \* (1\*20) = 3,06\*20 = 61,20 *euro*; - ievietojot informāciju tīmekļa vietnē par 8.2.3. SAM finansējuma saņēmēja projekta īstenošanu: (darbaspēka atlīdzības vidējā likme \* laiks, kas nepieciešams informācijas ievietošanai tīmekļvietnē) \* (projekta īstenošanas personāla skaits, kas ievieto informāciju \* informācijas sniegšanas biežums visā projekta īstenošanas laikā) = (6,12\*0,5) \* (1\*20) = 3,06\*20 = 61,20 *euro*.Administratīvo izmaksu monetārs novērtējums par ar datu uzkrāšanu/ievadīšanu, informācijas sagatavošanu un informācijas ievietošanu tīmekļa vietnē saistītajiem izdevumiem ir veikts indikatīvi.Aprēķinam izmantots pieņēmums, ka informācijas sniegšanas un datu uzkrāšanas pienākumus veic darbinieki ar vidējo vienas stundas darba samaksu administratīvo un apkalpojošo dienestu darbības sektorā, kas 2017. gada I ceturksnī Latvijā bija 6,12 *euro* / stundā. (<http://www.csb.gov.lv/statistikas-temas/darba-samaksa-galvenie-raditaji-30270.html>) un informācijas sniegšanas biežums visā projekta īstenošanas laikā ir 20 reizes (60 mēn / 3). |
| 4. | Cita informācija | Pasākuma ietvaros nav paredzēta koordinācija ar ES stratēģijas Baltijas jūras reģionam projektiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018. gads** | **2019. gads** | **2020. gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 1 700 000 | 3 400 000 | 3 400 000 |
| 1.1. valsts pamatbudžets | 0 | 0 | 1 700 000 | 3 400 000 | 3 400 000 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 2 000 000 | 4 000 000 | 4 000 000 |
| 2.1. valsts pamatbudžets | 0 | 0 | 2 000 000 | 4 000 000 | 4 000 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | * 300 000
 | * 600 000
 | * 600 000
 |
| 3.1. valsts pamatbudžets | 0 | 0 | * 300 000
 | * 600 000
 | * 600 000
 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 300 000 | 600 000 | 600 000 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pie­vienot anotācijas pielikumā): | 8.2.3. SAM plānotais kopējais finansējums (kopējās attiecināmās izmaksas) ir 20 000 000 *euro*, tai skaitā ESF finansējums 17 000 000 *euro* un valsts budžeta finansējums 3 000 000 *euro*.Budžeta ieņēmumi ir finansējuma ESF daļa 85 procentu apmērā no projektu attiecināmām izmaksām. Budžeta izdevumi ir kopējie projektu ieviešanai nepieciešamie publiskā finansējuma (ESF un valsts budžeta) līdzekļi 100 procentu apmērā no projektu attiecināmām izmaksām. Projektus plānots indikatīvi ieviest no 2018. gada III ceturkšņa līdz 2023. gada IV ceturksnim (projektu īstenošanas laiks indikatīvi 3–5 gadi). 8.2.3. SAM projektu iesniegumu atlases plānots izsludināt par visu 8.2.3. SAM pieejamo finansējumu. Indikatīvi tiek plānots šāds finansējuma apjoma izlietojums katru gadu, taču tas var mainīties atkarībā no faktiskās situācijas:- **2018. gadā** tiek plānots finansējums 10 procentu apmērā no kopējā plānotā finansējuma, t.i., 2 000 000 *euro* gadā(t.sk. ESF 1 700 000 *euro*, valsts budžets 300 000 *euro*); **- 2019. gadā** - 20 procenti, t.i., 4 000 000 *euro* (t.sk. ESF 3 400 000 *euro*, valsts budžets 600 000 *euro*); **- 2020. gadā** - 20 procenti, t.i., 4 000 000 *euro* (t.sk. ESF 3 400 000 *euro*, valsts budžets 600 000 *euro*); **- 2021. gadā** – 20 procenti, t.i., 4 000 000 *euro* (t.sk. ESF 3 400 000 *euro*, valsts budžets 600 000 *euro*); **- 2022. gadā** – 20 procenti, t.i., 4 000 000 *euro* (t.sk. ESF 3 400 000 *euro*, valsts budžets 600 000 *euro*);**- 2023. gadā** – 10 procenti, t. i., 2 000 000 *euro* gadā(t.sk. ESF 1 700 000 *euro*, valsts budžets 300 000 *euro*).Budžeta ilgtermiņa saistībās no 2017. – 2023. gadam šobrīd finansējums 8.2.3. SAM nav paredzēts. 8.2.3. SAM īstenošanai nepieciešamais finansējums 2018. – 2023. gadam tiks iestrādāts budžeta ilgtermiņa saistībās likumprojekta „Par vidēja termiņa budžeta ietvaru 2018., 2019. un 2020. gadam” sagatavošanas laikā.Finansējuma sadalījums pa gadiem norādīts indikatīvi un var tikt precizēts, ņemot vērā faktiski izlietoto finansējumu un atlases kārtu ietvaros apstiprināto projektu iesniegumu skaitu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nepieciešamais finansējums 8.2.3. SAM īstenošanai pēc projektu iesniegumu apstiprināšanas tiks piesaistīts normatīvajos aktos noteiktajā kārtībā no 74. resora “Gadskārtējā valsts budžeta izpildes procesā pārdalāmais finansējums” budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk - Regula Nr. 1303/2013) |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav. |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 1303/2013 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrā­kas prasības nekā attie­cīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regula Nr. 1303/2013XII pielikuma 2.2. apakšpunkts. | Noteikumu projekta 43. punkts. | Ieviesta pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |
|  |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Noteikumu projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautis­kā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautis­kajām saistībām | Noteikumu projekts šo jomu neskar. |
| Cita informācija | Nav. |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | 8.2.3. SAM ietvaros plānotās atbalstāmās darbības, kas tajā skaitā veicinās jaunas pedagogu izglītības sistēmas veidošanu, tika apspriestas 2017. gada 6. septembra ministrijas izveidotās darba grupas “Par darba grupas izveidi konceptuāli jaunas skolotāju izglītības sistēmas izveidošanai” (izveidota saskaņā ar Ministru kabineta 2017.gada 28.marta sēdes prot. Nr. 16. 52. § 3. punktu) trešās sanāksmes ietvaros, kā arī 2017. gada 13. septembrī publiskajās diskusijās par “Skolotāju izglītības modernizācija viedās specializācijas stratēģijas īstenošanai”.Sabiedrības pārstāvji varēs līdzdarboties noteikumu projekta izstrādē, sniedzot atzinumu un viedokli par ES struktūrfondu un Kohēzijas fonda 2014.–2020.gada plānošanas perioda Izglītības, prasmju un mūžizglītības prioritārā virziena apakškomitejā iesniegtajiem projektu iesniegumu vērtēšanas kritērijiem, to piemērošanas metodiku un sākotnējo novērtējumu, kā arī par Valsts sekretāru sanāksmē izsludināto noteikumu projektu. 8.2.3. SAM ietvaros īstenojot projektu, finansējuma saņēmēji nodrošina informācijas un publicitātes pasākumus, atbilstoši normatīvajiem aktiem par kārtību, kādā ES struktūrfondu un Kohēzijas fonda ieviešanā 2014.–2020. gada plānošanas periodā nodrošināma komunikācijas un vizuālās identitātes prasību ievērošana. |
| 2. | Sabiedrības līdzdalība projekta izstrādē | Sabiedrības līdzdalība noteikumu projekta izstrādē tiks nodrošināta, ievietojot noteikumu projektu tīmekļa vietnē [www.izm.gov.lv](http://www.izm.gov.lv) un aicinot sabiedrības pārstāvjus rakstiski sniegt viedokli par noteikumu projektu tā izstrādes stadijā – nosūtot elektroniski uz e-pastu: pasts@izm.gov.lv vai sniedzot viedokli klātienē. |
| 3. | Sabiedrības līdzdalības rezultāti | Partneru un ieinteresēto organizāciju izteiktie iebildumi un priekšlikumi tiks analizēti un ņemti vērā noteikumu projekta pilnveidē. |
| 4. | Cita informācija | Noteikumu projektu plānots izsludināt Valsts sekretāru sanāksmē 2017. gada 28. septembrī. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija kā atbildīgā iestāde, Centrālā finanšu un līgumu aģentūra kā sadarbības iestāde.Augstākās izglītības institūcijas, tai skaitā koledžas kā ES fondu finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Netiek paplašinātas vai sašaurinātas esošo institūciju funkcijas, kā arī nav plānota jaunu institūciju izveide, esošo institūciju likvidācija vai reorganizācija. |
| 3. | Cita informācija | Nav. |

Anotācijas IV sadaļa – noteikumu projekts šo jomu neskar.

Izglītības un zinātnes ministrs K. Šadurskis

Vizē: valsts sekretāre L. Lejiņa

26.09.2017. 10:43

3285

A.Žilinska

Izglītības un zinātnes ministrijas

Struktūrfondu departamenta

vecākā eksperte

67047897, Antra.Zilinska@izm.gov.lv

1. Pētījums tiek veikts ar Eiropas Sociālā fonda finansējuma atbalstu IZM īstenotās darbības programmas “Izaugsme un nodarbinātība” 8.3.6. specifiskā atbalsta mērķa “Ieviest izglītības kvalitātes monitoringa sistēmu” 8.3.6.1. pasākuma “Dalība starptautiskos pētījumos” projektā.

Visi Pasaules Bankas visaptverošā novērtējuma pirmā posma rezultātā tapušie ziņojumi angļu valodā un to tulkojumi latviešu valodā ir publiskoti ministrijas mājaslapā: <http://www.izm.gov.lv/lv/izglitiba/augstaka-izglitiba/petijums-augstakas-izglitibas-parvaldibas-efektivizacijai>. [↑](#footnote-ref-1)